**Parc de la Serralada litoral**

**Història / Ocupació humana**

La presència humana a la Serralada litoral no ha pogut certificar-se durant el paleolític. Tanmateix, les terrases del riu Mogent podien haver estat un hàbitat adient per establir campaments de cacera. Els primes vestigis són del neolitic mig recent (3500-2500 aC), que es caracteritza per la cultura dels sepulcres de fosa d'inhumació individual i dels quals n'hi ha restes a Cal Metge (Montmeló) i a la fossa de can Cues (Alella). Del neolític final calcolític (2200-1800 aC), l'element més destacable del qual és el megalitisme, trobem el tipus grans galeries catalanes de Can Gol I, de petites galeries com el dolmen de Can Planes i de cambres simples i cistes com Can Gol II (la Roca del Vallès) o el dolmen de la Roca d'en Toni (Vilassar de Dalt). El darrer element a destacar d'aquest períoda, és la presència de pintures ropestres al gran bloc granític de la Pedra de les Orenetes (La Roca del Vallès), on hi ha representades unes figures vermelloses amb una figura humana central. També trobem restas del neolític a Vilassar de Dalt (coves d'en Pau i de la Granota).

La Serralada litoral s'emmarca dins el territori dels laietans i trobem nombrosos testimonis d'establimentss ibèrics. Sense dubte, es pot afirmar que en aquest moment històric hi hagué un sistema social organitzat que tenia com espai vital la serralada. La connexió visual entre els diferents poblats del Vallès i el Maresme ho fa palès: Burriac (Cabrera de Mar), Céllecs (la Roca del Vallès), Sant Miquel (Montornès del Vallès), la Cadira del Bisbe (Premià de Dalt), Órrius, el Far, etc. Els ibers tenien una economia basada en els cereals i una completa organització social. El nucli ibéric principal a la zona era Burriac situat en un lloc elebat, fàcilment defensable i que amb les seves 10-15 ha era dels més grans de Catalunya. Iniciat cap al segle IV aC, el moment de mayor esplendor fou al segle II aC quan exporten vi i encunyen moneda amb la denominació d'Iluro.

Font: Web de la Diputació de Barcelona